Andres Hiiemäe
Andres Hiiemäe (sündinud 24. juunil 1976) on eesti alpinist. Ta on tehnilise alpinismi tipptegijana Eestis pälvinud kahel korral J. K. Alpinismiklubi rändauhinna parimale alpinistile ja osalenud Kaukasuses tõusus, mis tunnistati rahvusvahelisel alpinismifestivalil "Dagestan-2011" parimaks. Ta on ainus Eesti alpinist, kes on Alpide suurte põhjaseinte hulka kuuluva Piz Badile'i tippu roninud kirdeseina mööda. Ta on tänini tegev Alpiklubi Firn juhatuses ja olnud selle klubi president aastatel 2010–2014. 2012. aastal juhtis ta Eesti mägiekspeditsiooni Pamiiri Tartu Ülikooli mäetipu vallutamiseks.